विवाद बढ़ता देख कर भगवान् शिव वहां प्रकट हुए और शिवलिंग का रूप धारण कर लिया| भगवान् विष्णु और ब्रम्हा जी ने आपस में निश्चय किया की दोनों विपरीत दिशा में जाते हैं और शिवलिंग का छोर तलाशते है| जो भी शिवलिंग के छोर तक पहले पहुँच जाएगा वो ही श्रेष्ठ होगा| दोनों फ़ौरन ही शिवलिंग के छोर की तलाश में निकल पड़े और अथक प्रयास करने पर भी भगवान् विष्णु शिवलिंग के छोर को नहीं ढूंढ पाए तो वो वापस आ गए| इधर ब्रम्हा जी भी शिवलिंग के छोर को ढूँढने के प्रयास में विफल रहे और वापस आ गए|